armvectores/hy_wikipedia_2023 huggingface dataset:
Լեսլի Լեմպորտ

Լեսլի Լեմպորտ (անգլ.՝ Leslie Lamport, փետրվարի 7, 1941(1941-02-07), Նյու Յորք, Նյու Յորք, ԱՄՆ), համակարգչային գիտության ամերիկացի գիտնական, Դեյքստրա մրցանակի առաջին դափնեկիր։ Մշակել է հանրահայտ TeX  համակարգչային տպագրական շարվածքի համակարգի մակրոընդարձակման հավաքածուն, հետազոտել է բաշխված համակարգերի տեսության, ժամանակային տրամաբանության (անգլ.՝ temporal logic),  փոխազդող համակարգերում գործընթացների սինխրոնիզացման հարցերը։ Նա առավելապես հայտնի է բաշխիչ համակարգերում իր բեղմնավոր աշխատանքով, ինչպես նաև, որպես LaTeX փաստաթղթերի պատրաստման համակարգի նախնական մշաման և նրա ղեկավարման ձեռնարկի հեղինակ։
2013 թվականին դարձել է Թյուրինգի մրցանակի դափնեկիր։ Թյուրինգի մրցանակը ստացել է բաշխված հաշվարկային համակարգերի արտաքուստ քաոսային վիճակին հստակ, պարզորոշ համաձայնեցվածություն պարտադրելու համար, որում մի քանի ինքնավար համակարգիչներ հաղորդակցվում են միմյանց հետ՝ փոխանցելով հաղորդագրություններ։
Նա մշակել է տվյալների փոխանցման կարևոր ալգորիթմներ և դրանց ֆորմալ մոդելավորման և վավերացման պրոտոկոլներ, որոնք լավացնում են իրական բաշխող համակարգերի որակը։ Այս ներդրումները հանգեցրել են համակարգչային համակարգերի ճիշտության, արդյունավետության և հուսալիության բարձրացմանը։
2011 թվականից ԱՄՆ գիտությունների ազգային ակադեմիայի անդամ է, 1991 թվականից՝ ԱՄՆ Ազգային ինժեներական ակադեմիայի անդամ։


== Կենսագրություն ==


=== Կրթություն ===
Լեսլի Լեմպորտն ավարտել է Բրոնքսի դպրոցը (Bronx High School of Science), 1960 թվականին Մասաչուսեթսի տեխնոլոգիական ինստիտուտում ստացել է բակալավրի աստիճան մաթեմատիկայից։ Բրանդեյսկի համալսարանում ստացել է մագիստրոսի (1963 թ.) և փիլիսոփայության դոկտրի աստիճաններ (1972 թ.)։


== Գործունեություն ==
1970 թվականից Լեսլի Լեմպորտն աշխատել է Մասաչուսեթսի տեխնոլոգիական ինստիտուտում, SRI International, DEC և Compaq համակարգչային տեխնիկա արտադրող ընկերություններում։ 2001 թվականից եղել է՝  Մայքրոսոֆթ կորպորացիայի Microsoft Research ստորաբաժանման աշխատակից։


== Գիտական աշխատանքներ ==
Լեմպորտի հետազոտությունները բաշխված համակարգերի տեսության հիմնասյուներն են հանդիսանում։ Դրանցից ամենահայտնի աշխատանքներն են.

Time, Clocks, and the Ordering of Events in a Distributed System: Այս աշխատանքի համար ստացել է մրցանակներ․
PODC Influential Paper Award։2000 մրցանակը (2000 թվական)
ACM SIGOPS Hall of Fame Award (2007 թվական)
How to Make a Multiprocessor Computer That Correctly Executes Multiprocess Programs տվել է հետևողակնության հաջորդականության որոշումը
The Byzantine Generals' Problem Բյուզանդական գեներալների խնդիր - Դեյքստրա մրցանակ (2005)
Distributed Snapshots: Determining Global States of a Distributed System - Դեյքստրա մրցանակ՝ Քանդի-Լեմպորտ ալգորիթմով համակարգի համընդհանուր վիճակի հետևողական պատկերը ստանալու համար (2014)
The Part-Time Parliament։


== Կոչումներ ==


== Պարգևներ ==


== Տես նաև ==
Լեմպորտի ժամացույց (տրամաբանական ժամացույցի առաջին տարբերակն է)
Պաքսոսի ալգորիթմ
Բյուզանդական գեներալների խնդիրներ
Լեմպորտի ստորագրությունը


== Պատկերասրահ ==

		
		
		


== Ծանոթագրություններ ==
(6620) Պերեգրինա

(6620) Պերեգրինա (անգլ.՝ Peregrina), աստերոիդ աստերոիդների հիմնական գոտում։ Հայտնաբերվել է 1973 թվականի հոկտեմբերի 25-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,680386 ա. մ., առավելագույնը մոտենում է 1,9365 ա. մ. հեռավորության վրա և հեռանում 3,4243 ա. մ.։ Արեգակի շուրջ մեկ ամբողջական պտույտ է կատարում 1602,86 երկրային օրվա ընթացքում, իր ուղեծրով շարժվելով միջինում 0,224599 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6620) Պերեգրինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լյուբովկա (գյուղ, Օնուֆրիևի շրջան)

Անվան այլ կիրառումների համար տե՛ս՝ ԼյուբովկաԼյուբովկա (ուկրաիներեն՝ Любівка), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Լյուբովկա գյուղում բնակվում էր 46 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պունգուլ

Պունգուլ (ռուս.՝ Пунгул), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կատրոմա գետի աջ ափում՝ 17 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000005634
Հիդրոլոգիական ուսումնասիրությունների կոդը - 103000563
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(312) Պիրետա

(312) Պիրետա (անգլ.՝ Pierretta), աստերոիդ աստերոիդների հիմնական գոտում։ Հայտնաբերվել է 1891 թվականի օգոստոսի 28-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,782081 ա. մ., առավելագույնը մոտենում է 2,3369 ա. մ. հեռավորության վրա և հեռանում 3,2272 ա. մ., իսկ Երկրի ուղեծրին Պիրետա աստերոիդը նվազագույնը մոտենում է 1,3434 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1694,93 երկրային օրվա ընթացքում, իր ուղեծրով շարժվելով միջինում 0,212398 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,03° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(312) Պիրետա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոլմոգորսկայա Կուրյա

Կոլմոգորսկայա Կուրյա (ռուս.՝ Колмогорская Курья), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Մեզեն գետի ձախ ափին՝ 225 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000046101
Հիդրոլոգիական ուսումնասիրությունների կոդը - 103004610
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չիմբորասո

Չիմբորասո (tʃimboˈɾaso), հանգած ստրատոհրաբուխ Անդյան լեռների Արևմտյան Կորդիլերայի շրջանում։ Ենթադրվում է, որ վերջին ժայթքումը եղել է մ. թ. 550 թվականին։
6,263 մետր գագաթի բարձրությամբ այն Էկվադորի ամենաբարձր լեռն է։ Հասարակածին մոտ ամենաբարձր կետն է։ Չիմբորասոն ծովի մակարդակից աշխարհի ամենաբարձր լեռը չէ, բայց, գտնվելով հասարակածային ուռուցիկության վրա, այն երկրի կենտրոնից ամենահեռու կետն է։


== Ստուգաբանություն ==

Չիմբորասո լեռան անվան ծագման մասին կան մի քանի տեսություններ։ Քուչուայի կամ Քուեչուայի շատ բարբառներում «չիմբա»-ն նշանակում է «այլ կողմում» որպես «գետի այն կողում» կամ «կետափի հակառակ կողմում»։ Այլ բարբառներում այս բառը արտասանվում է «չիմպա»։ «Չասու»-ն նշանակում է «սառույց» կամ «ձյուն»։ Ըստ տեղացի քուիչուայով խոսողների՝ չիմբորասոն չիմբարազու անվան իսպանացված ձևն է, որը նշանակում է «ձյունն այն կեղմում»։ Այլ տեսության համաձայն՝ այն չապալաչի լեզվի շինգվու (կին) և քուիչուայի րազո (ձյուն/սառույց) բառերի համակցությունն է։ Այլ տեսության համաձայն՝ ջիվարոն լեզվի չիմբո (Աստված/Տիրոջ գահ) բառից է, այսինքն՝ Աստծո սառցե գահ։ Տեղացիները լեռը նաև կոչում են Urcurazu (Urcu-ն քուիչուայով նշանակում է լեռ), այսինքն՝ Սառցե լեռ։


== Պատմություն ==
Մինչև 19-րդ համարվում էր, որ Չիմբորասոն Երկրի ամենաբարձր լեռն է՝ հաշված ծովի մակարդակից։ Այս համբավի պատճառով շատերը փորձել են հասնել լեռան գագաթը 17-18-րդ դարերում։
1746 թվականին հրաբուխը ուսումնասիրել են Ֆրանսիական գեոդեզիական առաքելության ժամանակ։ Խումբը փորձում էր որոշել Երկրի գնդաձևությունը։ Լապլանդիայում մեկ այլ խմբի հետ իրենց համատեղ աշխատաքները ցույց տվեին, որ Երկիրը էլիպսաձև է, ոչ թե գնդաձև։ Սակայն, նրանք չեն հասել Չիմբորասոյի գագաթին։
1802 թվականին Հարավային Ամերիկա իրենցարշի ժամանակ Ալեքսանդր Հումբոլդտը, Աիմե Բոնպլանդի և էկվադորցի Կարլոս Մոնտուդարի ուղեկցությամբ, փորձել են բարձրանալ լեռան գագաթ։
Լեռան իր նկարագրութնից կարելի է դատել, որ նրանք մինչև լեռնային հիվանդության պատճառով հետ դառնալը հասել են 5,875 մ բարձրության, որը նախկինում էկվադորցիների գրանցված արդյունքնեց ամենաբարձրն էր (Ինկերը շատ ավելի են բարձրացել)։ 1831 թվականին Ժան Բատիստ Բուսենգոն և Կոլոնել Հոլը նվաճել են նոր «ամենաբարձր կետ», մոտ 6,006 մ։
1880 թվականի հունվարի 4–ին անգլիացի ալպինիստ Էդվարդ Ուիմպերը հասել է Չիմբորասոյի գագաթին։ Ուիմպերի բարձրացած ուղին այժմ հայտնի է Ուիմպերի ուղի անվամբ։ Էդվարդ Ուիմպերը և իր իտալացի ուղեկցողներ Լուիս Կերլն ու Ժան–Անտոինե Կերելը առաջին եվրոպացիներն են, որոնք բարձրացել են 20,000 ֆուտից ավելի բարձր լեռ։ Քանի որ շատ քննադատներ չէին հավատում, որ Ուիմպերը հասել է գագաթին, նա նույն թվականին կրկին բարձրացավ լեռան գագաթ՝ ընտրելով այլ ճանապարհ։


== Ծանոթագրություններ ==


== Արտաքին հղումներ ==
«Volcán Chimborazo, Ecuador»։ Peakbagger.com։ Վերցված է 2012-11-06 
«Climbing information for Chimborazo»։ Summitpost.org։ Վերցված է 2011-10-25 
«Chimborazo»։ Global Volcanism Program։ Smithsonian Institution։ Վերցված է 2011-10-25 
«The last iceman of Chimborazo»։ Վերցված է 2011-10-25
Միխայիլ Ուլյանով

Միխայիլ Ալեքսանդրովիչ Ուլյանով (ռուս.՝ Ульянов, Михаил Александрович, նոյեմբերի 20, 1927(1927-11-20), Bergamak, Մուրոմցևսկի շրջան, Օմսկի մարզ - մարտի 26, 2007(2007-03-26), Մոսկվա, Ռուսաստան), ռուս խորհրդային դերասան։ ԽՍՀՄ ժողովրդական արտիստ (1969)։ ԽՄԿԿ անդամ 1951 թվականից։ Սոցիալիստական աշխատանքի հերոս (1986)։


== Կենսագրություն ==
Սովորել է Օմսկի թատերական ստուդիայում, 1950 թվականին ավարտել Մոսկվայի Շչուկինի անվան թատերական ուսումնարանը և ընդունվել Վախթանգովի անվան թատրոն, դարձել նրա առաջատար դերասանը։ Ուլյանովի կերտած կերպարներին հատուկ ժողովրդական բնավորությունների շիտակությունը և պարզությունը, հյութեղ հումորը, հոգու ջերմությունը և դրամատիզմը արտահայտվել են Իվանի (Միխալկովի «Վշտից վախեցողը բախտ չի գտնի», 1954), Սերաֆիմ Չայկայի (Սոֆրոնովի «Խոհարարուհին», 1959 և «Խոհարարուհին ամառանոցում», 1961), Բրիգելլայի (Գոցցիի «Արքայադուստր Տուրանդոտ», 1963), Ստեպան Ռազինի (Շուկշինի «Ստեփան Ռազին», 1979) և այլ դերերում։
Ուշագրավ են դասական երկերի հերոսների՝ Ռագոժինի («Ապուշը», ըստ Դոստոևսկու, 1958), Դմիտրի Կարամազովի («Կարամազով եղբայրներ» կինոնկարում, 1969), Բարոնի (Պուշկինի «Ժլատ ասպետը», 1975), Անտոնիոսի, Ռիչարդ III-ի (Շեքսպիրի «Անտոնիոս և Կլեոպատրա», 1971, «Ռիչարդ III», 1975) անձնավորումները։ Կերտել է Վ․ Ի․ Լենինի կերպարը Պոգոդինի «Հրացանավոր մարդը» ներկայացման մեջ (1970) և «Լենինի ուղիով» կինոնկարում (1978, ԳԴՀ)։ Նա ստեղծել է կոմունիստների կերպարներ թատրոնում՝ Պավել Սուսլով (Սեյֆուլինայի և Պրավդուխինի «Վիրինեա», 1967), Դրույանով (Միշարինի և Վեյցլերի «Օրն ի բուն», 1974, ՌԽՖՍՀ Ստանիսլավսկու անվան մրցանակ, 1975), և կինոյում (նկարահանվում է 1956 թվականից)՝ Տրուբնիկով («Նախագահը», 1965, լենինյան մրցանակ, 1966), Ժուկով («Մեծ հայրենականը», 1977-1979, «Մոսկվայի ճակատամարտը», «Հաղթանակ», երկուսն էլ՝ 1984), Աբրիկոսով («Անձնական կյանք», 1982, ԽՍՀՄ պետական մրցանակ, 1983), որոնք ժամանակի լավագույն իդեալների կրողն են, ներքին լարված կյանքով ապրող անձնվեր մարդիկ։
1954 թվականից դասավանդել է Շչուկինի անվան թատերական ուսումնարանում։ Դերասանական արվեստի տեսական ու գործնական հարցերի մասին հոդվածներով հանդես է եկել մամուլում։ Պարգևատրվել է Լենինի 2 շքանշանով։


== Ծանոթագրություններ ==


== Գրականություն ==


== Արտաքին հղումներ ==
Միխայիլ Ուլյանով (անգլ.) Internet Movie Database կայքում
Միխայիլ Ուլյանովի կայքը
Գորգ-ինքնաթիռ (նկար)

Գորգ-ինքնաթիռ, ռուս գեղանկարիչ Վիկտոր Միխայլովիչի Վասնեցովի նկարը՝ ստեղծված 1880 թվականին։ Այժմ պահվում է Նիժնի Նովգորոդի գեղարվեստի պետական թանգարանում։


== Նկարագրություն ==
Այս ստեղծագործությունը Վասնեցովի առաջին աշխատանքներից է՝ նվիրված հեքիաթային թեմատիկային, որը նրան բերել է համաշխարհային հռչակ և համաժողովրդական սեր։ «Գորգ-ինքնաթիռ» նկարը Վասնեցովի և հայտնի մեկենաս Ս․Ի․ Մամոնտովի մտահղացնումն էր։ Սավվա Իվանովիչ Մամոնտովը դիմել էր նկարչին, որպեսզի նա ստեղծեր երկաթգծի շինարարությամբ զբաղվող գրասենյակը զարդարող մի նկար։ Ըստ Վասնեցովի՝ նկարը պետք է արտահայտեր հաղթանակ, շարժում և ռուսական ավանդույթների վեհությունը։ Թեպետ նկարը հիանալի էր ստացվել ու համարվում է ռուսական գեղանկարչության գլուխգործոց, սակայն հեքիաթային մոտիվների ավելորդության պատճառով երկաթգծի ղեկավարությունը հրաժարվեց դրանից։


== Բովանդակություն ==
Նկարը պատմում է Իվան Ցարևիչի պատմությունը, որը ռուսական հեքիաթներից մեկում ճանապարհ է ընկնում փնտրելու թագավորական այգուց խնձոր գողացող Հազարան Բլբուլին։ Այս հեքիաթում Իվան Ցարեվիչը վերադառնում է հաղթանակած։ Նրա կողքին մեծ վանդակ է, իսկ վանդակում նստած է որսած Հազարան Բլբուլը։ Թռչող գորգը Ցարեվիչին նվիրել էր չար կախարդը (ռուս.՝ Баба-Яга)։ Իվան Ցարեվիչը և Հազարան Բլբուլը գույնզգույն գորգի վրա ներկայացնում են հիմնական բովանդակությունը։ Այն խիստ տարբերվում է շրջապատող մռայլ տեսարանից։ Վաղ առավոտը և նոր սկսվող օրվա առաջին փայլատակումները խորհրդանշում են Իվանի ծանրագույն թափառումների ավարտը և դիտողի մոտ առաջացնում են վառ, լուսավոր ու դրական էմոցիաներ։


== Տես նաև ==
Գորգ-ինքնաթիռ նկարը
Նկարի ավելի ուշ տարբերակը


== Արտաքին հղումներ ==
«Գորգ-ինքնաթիռ» Վասնեցովի նկարը
Կակլիանի (Դմանիսի շրջան, Կղիզիլքիլիս)

Կակլիանի (վրաց.՝ კაკლიანი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1340 մետր բարձրության վրա։ Շրջկենտրոն Դմանիսից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 321 մարդ։


== Ծանոթագրություններ ==
(898) Հիլդեգարդ

(898) Հիլդեգարդ (անգլ.՝ Hildegard), աստերոիդ աստերոիդների հիմնական գոտում։ Հայտնաբերվել է 1918 թվականի օգոստոսի 3-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,726667 ա. մ., առավելագույնը մոտենում է 1,7061 ա. մ. հեռավորության վրա և հեռանում 3,7473 ա. մ.։ Արեգակի շուրջ մեկ ամբողջական պտույտ է կատարում 1644,55 երկրային օրվա ընթացքում, իր ուղեծրով շարժվելով միջինում 0,218905 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(898) Հիլդեգարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4557) Միկա

(4557) Միկա (անգլ.՝ Mika), աստերոիդ աստերոիդների հիմնական գոտում։ Հայտնաբերվել է 1987 թվականի դեկտեմբերի 14-ին Մասայուկի Յանայի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,021521 ա. մ., առավելագույնը մոտենում է 2,8706 ա. մ. հեռավորության վրա և հեռանում 3,1724 ա. մ.։ Արեգակի շուրջ մեկ ամբողջական պտույտ է կատարում 1918,39 երկրային օրվա ընթացքում, իր ուղեծրով շարժվելով միջինում 0,187657 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,29° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4557) Միկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոոմիոռու

Սոոմիոռու (էստ․՝ Soomõoru), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժողովածու (3273)

Ժողովածու (3273), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3273 թվի տակ։ Ձեռագիրը գրվել է 1641 թվականին Սահակ աբեղա գրիչի կողմից։ Գրված է թղթի վրա, որն ունի 20,3X14 չափս։ Ձեռագիրը կազմված է 285 թերթից։ Ունի կիսախորան մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 138բ, 141բ, հետագայում՝ 1ա (1695 թ․), 1բ (18 դ․), 2ա, 286բ (1832 թ․), 184բ, 186ա (19 դ․):


== Բովանդակություն ==
Ալբերտի Համառօտ հաւաքումն աստուածաբանականի ճշմարտութեան։
Բարթ․ Մարաղացւոյ Մեկնութիւն Վեցօրէից։


== Ծանոթագրություններ ==
Ջեյմս Գոսլենդ

Ջեյմս Գոսլենդ (անգլ. James Gossland, սեպտեմբերի 6, 1860(1860-09-06), Գլազգո, Լարնակշիր, Շոտլանդիա, Մեծ Բրիտանիայի և Իռլանդիայի միացյալ թագավորություն - 1944), շոտլանդացի նախկին ֆուտբոլիստ։ Խաղացել է շոտլանդական երեք ակումբներում և Շոտլանդիայի ազգային հավաքականում։
Հանդես է եկել Դենիսթոուն և Ալեքսանդրա Աթլետիկ ֆուտբոլային ակումբներում, վերջինում եղել է նաև գլխավոր քարտուղար։ 1882 թ. հրավիրվել է Գլազգո Ռեյնջերս։ Այդ ակումբում հանդես գալու ընթացքում անց է կացրել իր առաջին և միակ խաղը Շոտլանդիայի հավաքականում՝ 1884 թ. մեծ Բրիտանիայի տնային առաջնության իռլանդացիների հետ խաղում խփելով երկու գոլ, այդ թվում՝ առաջինը մրցաշարի պատմության մեջ։ 1895 թ. նշանակվեց ակումբի քարտուղար և մնաց այդ պաշտոնում մինչև 1899 թ.։
Աբութաղ

Աբութաղ, գյուղ Արևմտյան Հայաստանում, Բիթլիսի վիլայեթի Մոտկանի գավառակում։
XX դարի սկզբին ուներ 15 տուն հայ բնակիչ։ Բնակչության զբաղվածությունը անասնապահությունն ու երկրագործությունն էր։
Գյուղը թուրքերի կողմից ավերվել է առաջին համաշխարհային պատերազմի տարիներին։ Բնակիչների մեծ մասը զոհվել է 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Էդուարդ Գասպարյան

Էդուարդ Մխիթարի Գասպարյան (օգոստոսի 5, 1950, Թիֆլիս, Վրացական ԽՍՀ, ԽՍՀՄ), հայ դերասան։ Հայաստանի վաստակավոր արտիստ (2010)։


== Կենսագրություն ==
1969 թվականին ավարտել է Երևանի Գոգոլի անվան թիվ 35 միջնակարգ դպրոցը։ 1971-1974 թվականներին սովորել է Երևանի գեղարվեստա-թատերական ինստիտուտի դերասանական բաժնում՝ Կիմ Արզումանյանի արվեստանոցում։ 1977 թվականից Երևանի Հրաչյա Ղափլանյանի անվան դրամատիկական թատրոնի դերասան է։


== Դերերը թատրոնում ==
Ռոնալդո՝ «Համլետ»
Պետրոս՝ «Ռոմեո և Ջուլիետ»
Տիտինյո՝ «Հուլիոս Կեսար»
Ռաֆ՝ «Իմ սիրտը լեռներում է»
Դատավոր՝ «Կոտորածն մանկանց»
Փաստաբան՝ «Մեծապատիվ մուրացկաններ»
Տնօրեն՝ «Չեզոք գոտի»
Գեներալ՝ «Արքան մեռնում է»
Վռամշապուհ՝ «Կանաչ ստվերներ»
Լուկա՝ «Ակամա բժիշկ»
Լապչենկո՝ «Իրկուտսկյան պատմություն»
Եղբայր՝ «Արտույտը»
Վարդան՝ «Վերջին ուսուցիչը»
Բասկո՝ «Գնդապետ թռչուն»
Քաղաքապետ՝ «Ու պահը լռեց»


== Ֆիլմագրություն ==


=== Հեռուստասերիալներ ===
«Կյանքի գինը»
«Լքյալները» - պատգամավոր Կարպիս Շաքարյան,
«Հրեշների գայլը» - «օրենքով գող» Լավրենտ Խաչատրյան
«Կոռուպցիա»
«Կոռուպցիա 2։ Հատուցում»


== Ծանոթագրություններ ==
Կովանլու-Բաբադինլու

Կովանլու-Բաբադինլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 427 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կազալգրասո

Կազալգրասո  (իտալ․՝Casalgrasso) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 1482 մարդ (2008 թվականի տվյալներով)։ Բնակչության խտությունը 87 մարդ/կմ²։ Տարածքը՝ 17 կմ²։ Փոստային ինդեքս՝ 12030։ Հեռախոսային կոդ՝ 011։
Բնակավայրի հովանավորն է համարվում սուրբ Իոան Կրեստիտելը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 011 975650
Էլեկտրոնային հասցե։ casalgrasso@reteunitaria.piemonte.it
Պաշտոնական կայք։ http://www.comune.casalgrasso.cn.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հրեշտակների քաղաքը (ֆիլմ)

Հրեշտակների քաղաք (անգլ.՝ City of Angels), 1998 թվականի գեղարվեստական ֆիլմ, Վիմ Վենդերսի «Բեռլինի երկինքը» հայտնի կինոնկարի մոտիվներով։ Ֆիլմը նվիրված է պրոդյուսեր Դաուն Սթիլի հիշատակին։


== Սցենար ==
Հրեշտակները միայն երկնքում չեն ապրում։ Նրանք առանց երևալու ապրում են մարդկանց կողքին, լսում են նրանց մտքերը, նրանց ուղղորդում են որոշ քայլեր անելիս։ Բայց նրանց համար գոյություն չունեն մարդկանց բնորոշ շատ զգացմունքներ․ նրանք ցավ չեն զգում, չգիտեն թե ինչ համ ունեն սուրճն ու տանձը և առահասարակ որևէ համ չեն զգում։ Հնարավոր է, որ հենց այս պատճառով հրեշտակներից շատերը ձգտում են դեպի մարդը և այդպիսով կորցնում են իրենց հրեշտակային թևերը և այդ ամենն ավարտվում է սովորական մահվամբ։
Այդ ամենը կատարվում է նաև ֆիլմի գլխավոր հերոսի հետ, որը վերադառնում է Երկիր՝ սիրահարվելով մի կնոջ։ Կինը, որն աշխատում է որպես բժիշկ, չէր հավատում հրեշտակների գոյությանը, մինչև որ սիրահարվում է նրանցից մեկին։


== Դերերում ==


== Անվանակարգեր և մրցանակներ ==
1999 - Սատուրն
Լավագույն դերասանուհի - Մեգ Ռայան
Երկրորդ պլանի լավագույն դերասան - Դենիս Ֆրանց
1999 - Ոսկե գլոբուս
Լավագույն օրիգինալ երգ- Ալանիս Մորիսեթ – երգ-Uninvited
1999 - Գրեմմի
Ֆիլմի համարա արված լավագույն գործիքավորում- Գաբրիել Յարեդ
Հատուկ ֆիլմի համար գրված լավագույն երգ - Ալանիս Մորիսեթ


== Ձեռքբերումներ ==
Հրեշտակների քաղաքը ֆիլմի տոմսերի վաճառքից գոյացել է գրեթե 2 միլիոն դոլար, և արժանացել է կինոքննադատների լավ կարծիքներին։


== Տես նաև ==
Բեռլինի երկինքը
Հրեշտակ-Ա
Լեգեոն (ֆիլմ)


== Ծանոթագրություններ ==


== Արտաքին հղումներ ==
«Հրեշտակների քաղաքը» ֆիլմի պաշտոնական կայքը
«Հրեշտակների քաղաքը»(անգլ.) ֆիլմը Internet Movie Database կայքում
Լուսնոտություն

Լուսնոտություն (սոմնամբուլիզմ, գիշերաշրջություն) (լատ.՝ somnus քուն և լատ.՝ ambulo քայլում եմ, թափառում եմ) քնի խանգարում է դանդաղ քնի (NREM) պարասոմնիաների շարքից։ Այն կապված չէ որևէ հոգեկան խանգարման հետ, ինչպես նախկինում կարծում էին։ Քնի առաջնային խանգարում է, որը կարող է հաճախանալ կամ բարդանալ որոշ այլ քնի հետ կապված (քնի օբստրուկտիվ ապնոէ) կամ հոգեբանական խանգարումների կամ սոմատիկ հիվանդությունների ժամանակ, և երբեմն զուգակցվում էպիլեպսիայի որոշ ձևերի հետ և ծանր, հատկապես ինֆեկցիոն, հիվանդությունների ժամանակ։


== Պատճառներ ==
Լուսնոտության նոպան առաջանում է, երբ տեղի է ունենում ոչ լիարժեք արթնացում և ԿՆՀ-ի քուն ապահովող կենտրոնները դեռ շարունակում են որոշակի գործառույթ կատարել։


== Կլինիկական պատկեր ==
Լուսնոտության նոպան սկսվում է դանդաղ քնի փուլի խորը ենթափուլից (NREM3-4), ոչ լիարժեք արթնացման պատճառով։ Լուսնոտի աչքերը սովորաբար բաց են լինում։ Նա նստում է անկողնում հետո վեր է կենում անկողնուց, քայլում աննպատակ կամ կեղծ նպատակային բարդ համակարգված գործողություններ է կատարում և առավոտյան այդ մասին սովորաբար բոլորովին չի հիշում։


== Պատմություն ==
Հնում լուսնոտությունը համարվել է առեղծվածային և աստվածային հիվանդություն։ Մարդիկ երկյուղել են լուսնոտներից, հավատալով, որ նրանք կարող են քայլել տանիքի եզրերով կամ գուշակել ապագան։ Հաճախ կապել են հոգեկան հիվանդության հետ։


== Տարածվածություն ==
Լուսնոտությունը բավական տարածված երևույթ է։ ԱՄՆ-ի Քնի Ազգային Հիմնադրամի տվյալների համաձայն ԱՄՆ-ում լուսնատությունը տարածված է երեխաների ու դեռահասների մոտ 1-2%-ի մոտ։ Երեխաների մոտ լուսնոտությունը հանդիպում է բավական հաճախ, սակայն զարգացմանը զուգընթաց սովորաբար դադարում է։


== Ծանոթագրություններ ==
Քեշիշլիկ Մեծ

Քեշիշլիկ Մեծ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Բուզնագո

Բուզնագո (իտալերեն՝ Busnago), քաղաք Իտալիայում, գտնվում է Լոմբարդիա մարզի Միլան գավառում։
Բնակչությունը 5087 մարդ է։ Բնակչության միջին խտությունը՝ 915 մարդ/կմ²։ Զբաղեցնում է 5, 84 կմ² տարածք։ Փոստային ինդեքս՝ 20040։ Հեռախոսային կոդը՝ 039։


== Արտաքին հղումներ ==
http://www.comune.busnago.mi.it/ Archived 2011-02-03 at the Wayback Machine.


== Ծանոթագրություններ ==
Լատիզանա

Լատիզանա (իտալերեն՝ Latisana), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 13448 մարդ 2008 թվականի մարդահամարի տվյալների, բնակչության խտություն՝ 318 մարդ/կմ²։ Զբաղեցնում է 42 կմ² մակերես։ Փոստային ինդեքս՝ 33053։ Հեռախոսային կոդ՝ 0431։


== Ժողովրդագրություն ==
Բնակչության աճը


== Կապի տվյալներ ==
Հեռախոսահամար՝ 0431 525111
Էլեկտրոնային փոստ։ clic@com-latisana.regione.fvg.it
Պաշտոնական կայք։ http://www.comune.latisana.ud.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բերդի Կոզման

Անվան այլ կիրառումների համար տե՛ս՝ Կոզման (այլ կիրառումներ)Բերդի Կոզման, ձմեռանոց նախկին ՀԽՍՀ Թումանյանի շրջանում։ 1926 թվականի տվյալներով այստեղ կար 4 մշտական բնակիչ։


== Ծանոթագրություններ ==
Ալեկ Ժորժեն

Ալեկ Ժորժեն (ֆր.՝ Alec Georgen, սեպտեմբերի 17, 1998(1998-09-17), Կլամար), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Ավրանշի կազմում։ Խաղում է աջ պաշտպանի դիրքում։


== Ակումբային կարիերա ==


=== Պարի Սեն-Ժերմեն ===
Ժորժենը Պարի Սեն-Ժերմենի ակադեմիայի սան է։ Իր պրոֆեսիոնալ դեբյուտը նշեց 2017 թվականի հունվարի 24-ին՝ փոխարինելով Լուկաս Մոուրային Ֆրանսիայի լիգայի գավաթի Բորդոյի դեմ խաղում։ 2018 թվականի հունվարին Ժորժենը մինչև մրցաշրջանի ավարտը վարձավճարով միացավ ԱԶ Ալկմարին, սակայն անցկացրեց միայն 4 հանդիպում ակումբի երիտասարդական թիմի կազմում։


=== Ավրանշ ===
2019 թվականի սեպտեմբերի 3-ին Ժորժենը տեղափոխվեց Ավրանշ։


== Միջազգային կարիերա ==
2015 թվականի մայիսին Ժորժենը Ֆրանսիայի Մ17 հավաքականի կազմում հաղթեց Եվրոպայի առաջնությունը՝ անցկացնելով 5 հանդիպում և ընդգրկվելով մրցաշարի խորհրդանշական հավաքականում։ 2015 թվականի հոկտեմբերին նա մասնակցեց մինչև 17 տարեկանների աշխարհի առաջնությանը, սակայն Ֆրանսիան դուրս մնաց 1/8 եզրափակչից՝ հետխաղյա 11-մետրանոցների հարվածաշարում պարտվելով Կոստա Ռիկային։


== Կարիերայի վիճակագրություն ==


=== Ակումբային վիճակագրություն ===
2019 թվականի սեպտեմբերի 7-ի դրությամբ


== Նվաճումներ ==


=== Ակումբային ===
Պարի Սեն-Ժերմեն

Ֆրանսիայի լիգայի գավաթ․ 2016–17
Ֆրանսիայի սուպերգավաթ․ 2017


=== Միջազգային ===
ՈՒԵՖԱ Եվրոպայի Մ17 առաջնություն․ 2015


=== Անհատական ===
ՈՒԵՖԱ Եվրոպայի Մ17 առաջնության խորհրդանշական հավաքական․ 2015


== Ծանոթագրություններ ==


== Արտաքին հղումներ ==
Ժորժենի պաշտոնական Ինստագրամի էջը
Ժորժենը transfermarkt-ում
Ժորժենը soccerbase.com-ում
Ժորժենը WhoScored.com կայքում
Ժորժենը Պարի Սեն-Ժերմենի պաշտոնական կայքում
Ժորժենը Լիգա 1-ի պաշտոնական կայքում(չաշխատող հղում)
Ժորժենը ՈՒԵՖԱ-ի պաշտոնական կայքում
Ժորժենը ՖԻՖԱ-ի պաշտոնական կայքում(չաշխատող հղում)
Ժորժենը Ֆրանսիայի ֆուտբոլի ֆեդերացիայի կայքում Archived 2016-05-04 at the Wayback Machine.
Բեխտեմիր (գետ)

Բեխտեմիր, գետ Ռուսաստանում, որը հոսում է Ալթայի երկրամասով։ Գետաբերանը գտնվում է Բիա գետի աջ ափին, 64 կմ հեռավորության վրա։ Երկարությունը 117 կմ է, ջրհավաք ավազանի մակերեսը՝ 665 կմ²։ Ակունքի մոտ գետը կոչվում է Ձախ Բեխտեմիր, Աջ Բեխտեմիր թափվելուց հետո կոչվում է ուղղակի Բեխտեմիր։


== Ջրային տվյալներ ==
Ըստ Ռուսաստանի պետական ջրային կադաստրի՝ այն պատկանում է Վերին Օբի ավազանային տարածքին, ջրահավաք մասը՝ Բիա գետը, գետի ենթաավազանն է Բիան և Կատունը։ Գետի ավազանը Օբն է մինչև Իրտիշ գետ թափվելը։

Կոդը՝ ըստ պետական ջրային կադաստրի-13010100212115100001325
Կոդը՝ ըստ հիդրոլոգիայի- 115100132
Կոդը՝ լողավազան-13.01.01.002
Ծավալի համարը ըստ ՌԴ-ի - 15
Թողարկումը ըստ ՌԴ-ի - 1


== Ծանոթագրություններ ==
Բաց պատկերասրահ

Բաց պատկերասրահ (ռուս.՝ Открытая галерея), ժամանակակից արվեստի պատկերասրահ Մոսկվայում։


== Պատմություն ==
Բաց պատկերասրահը գեղարվեստական հասարակությանը ներկայացրել է նրա սեփականատերը՝ արվեստաբան և ճարտարապետ Նատալյա Տամրուչին, 2009 թվականի ապրիլի։ Այն տեղակայված է Մոսկվայի կենտրոնում՝ Տրուբնիկովսկի նրբանցքում։ Պատկերասրահը բացվել է «Մարմինների գաղտնի կյանքը» (ռուս.՝ «Тайная жизнь тел») ցուցահանդեսով։
Բաց պատկերասրահը գտնվում է 19-րդ դարի վերջին կառուցված շենքում՝ Մոսկվայի նկարիչների միության նախկին նկուղային արվեստանոցներում։


== Նկարիչներ ==
Յուրի Ավակումով
Կոնստանտին Աջեր
Նիկիտա Ալեքսեև
Յուրի Ալբերտ
Ալեքսանդր Բրոդսկի
Ալեքսանդր Ջիկիա
Ելենա Ելագինա և Իգոր Մակարևիչ
Վլադիսլավ Եֆիմով
Անդրեյ Կուզկին
Իվան Լունգին
Վլադիսլավ Մամիշև-Մոնրո
ՄիշՄաշ
Անդրեյ Մոնաստիրսկի
Վիտաս Ստասյունաս
Ավդեյ Տեր-Օհանյան
Վերա Խլեբնիկովա
Գոր Չախալ
Իգոր Շելկովսկի
Սերգեյ Շուտով


== Ամենանշանավոր ցուցահանդեսներ ==
2011 – «Ордер», Վիտաս Ստասյունաս
2011 – «Ամեն ինչ առջևում է» (ռուս.՝ «Все впереди!»), Անդրեյ Կուզկին
2009 – «Նկարը որպես նկարչի մասնիկ» (ռուս.՝ «Картина как часть художника»), Դմիտրի Պավինսկի
2009 – «Մարմինների գաղտնի կյանքը» (ռուս.՝ «Тайная жизнь тел»), Ելենա Ելագինա, Իգոր Մակարևիչ, Անդրեյ Մոնաստիրսկի, Իրինա Նախովա, Մարիա Սումնինա, Խաիմ Սոկոլ, Սերգեյ Սերպ


== Ծանոթագրություններ ==


== Արտաքին հղումներ ==
Բաց պատկերասրահի պաշտոնական կայքը
Կրինից

Կրինից  (գերմ.՝ Crinitz), կոմունա Գերմանիայի Բրանդենբուրգ երկրամասում։
Մտնում է Էլբա Էլստեր շրջանի կազմում։ Բնակչությունը կազմում է 1295 մարդ (ըստ 2010 թվականի դեկտեմբերի 31-ի)։ Տարածքը կազմում է 21,83 կմ²։ Պաշտոնական կոդ՝ 12 0 62 088։


== Ծանոթագրություններ ==


== Արտաքին հղումներ ==
Պաշտոնական էջ
Խինդիլիկ

Խինդիլիկ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Ֆարկինի գավառակում՝ Ֆարկին գյուղաքաղաքից 19 կմ հարավ՝ սարավանդին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ծափանց

Ծափանց, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բացիլակրություն

Բացիլակրություն, ախտածին մանրէների և մարդու կամ կենդանու հատուկ համագոյություն, երբ չնայած հիվանդության կլինիկական ախտանշանների բացակայության, օրգանիզմում ապրում և նրանից արտաթորվում են վարակիչ հիվանդության կենսունակ հարուցիչներ։ Բացիլակիրը գործնականում մնալով առողջ՝ հանդիսանում է վարակի աղբյուր։ «Բացիլակրություն» տերմինը հաճախ օգտագործվում է նաև վիրուսային (վիրուսակրություն), պարազիտային (պարազիտակրություն) հիվանդությունների ժամանակ։ Բացիլակրությունը լինում է որովայնային տիֆի, պարատիֆերի, դիզենտերիայի, խոլերայի, դիֆթերիայի, մենինգիտի և այլ հիվանդությունների դեպքում։
(7078) Ունոջոնսոն

(7078) Ունոջոնսոն (անգլ.՝ Unojonsson), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 17-ին Կլաս-Ինգվար Լագերկվիստի կողմից Կվիստաբերգում։
Միջին հեռավորությունը Արեգակից կազմում է 2,435699 ա. մ., առավելագույնը մոտենում է 1,8875 ա. մ. հեռավորության վրա և հեռանում 2,9839 ա. մ.։ Արեգակի շուրջ մեկ ամբողջական պտույտ է կատարում 1388,46 երկրային օրվա ընթացքում, իր ուղեծրով շարժվելով միջինում 0,25928 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7078) Ունոջոնսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միխայիլ Բագաև

Միխայիլ Նիկոլաևիչ Բագաև (ռուս.՝ Михаил Николаевич Багаев, փետրվարի 28, 1985(1985-02-28), Կիրով, Կիրովի մարզ, ՌԽՖՍՀ, ԽՍՀՄ), ռուս ֆուտբոլիստ, «Ավանգարդ» ակումբի պաշտպան։


== Կարիերա ==


=== Ակումբային ===
Միխայիլ Բագաևը Կիրովքաղաքի 5-րդ ՄՊՄԴ-ի սան է։ Առաջին մարզիչը եղել է Յուրի Լարկովը։ 2002 թվականին 17 տարեկանում կատարել է նորամուտը տեղի «Դինամոյի» մեծահասակների թիմում՝ դուրս գալով փոխարինման երկրորդ դիվիզիոնի առաջնության՝ Չայկովսկի քաղաքի «Էներգիա» ակումբի դեմ խաղի վերջում։
2003 թվականի մրցաշրջանն անցկացրել է Իժևսկի «Դինամո» ակումբում, ինչից հետո վերադարձել է Կիրով։ Բագաևի խաղը հետաքրքրել է Պրեմիեր լիգայում հանդես եկող «Մոսկվա» ակումբի ղեկավարությանը, և 2005 թվականին նա պայմանագիր է կնքել այդ ակումբի հետ։ Մայրաքաղաքում հիմնականում խաղացել է երկրորդ կազմում, իսկ հիմնական կազմում անցկացրել է ընդամենը մեկ խաղ։ 2005 թվականի օգոստոսի 11-ին Ռուսաստանի Գավաթի խաղարկության 1/16 եզրափակչի՝ Մախաչկալայի «Դինամոյի» դեմ պատասխան խաղի 87-րդ րոպեին փոխարինելով Մաքսիմ Բալեցկուն։
2006 թվականի մրցաշրջանից առաջ պայմանագիր է կնքել Կազանի «Ռուբինի» հետ։ Սակայն Թաթարստանի մայրաքաղաքում Միխայիլը խաղացել է միայն երկրորդ կազմում՝ առաջին թիմի կազմում աչքի ընկնելով ընդամենը մեկ խաղում։ 2007 թվականին հուլիսի 22-ին մասնակցել է Ռուսաստանի գավաթի խաղարկության 1/16 եզրափակչի ամբողջ խաղին ընդդեմ «Լուխովիցիի»։
2007 թվականի օգոստոսին «Ռուբինի» ղեկավարության կողմից վարձավճարով ուղարկվել է առաջին դիվիզիոնի «ՍԿԱ Էներգիա» ակումբ (Խաբարովսկ), իսկ 2008 թվականի փետրվարին վերջնականապես տեղափոխվել է Հեռավոր Արևելք՝ պայմանագիր կնքելով ակումբի հետ։ 2009 թվականի ամռանը աշխատավարձի երկարաժամկետ ուշացման պատճառով հեռացել է Խաբարովսկի թիմից և օգոստոսի 16-ին մեկուկես տարվա պայմանագիր է կնքել «Կրասնոդարի» հետ։
2010 թվականի վերջին մեկնել է դիտումների «Սպարտակ-Նալչիկի» կազմում, իսկ 2011 թվականին ակումբի հետ կնքել է երկու տարվա պայմանագիր։ 2011 թվականի մարտի 12-ին առաջին տուրի՝ Սամարայի «Կռիլյա Սովետով» ակումբի դեմ խաղում Միխայիլը կատարել է իր նորամուտը Ռուսաստանի Պրեմիեր լիգայում՝ մասնակցելով ամբողջ խաղին։ Երկու տարվա ընթացքում Նալչիկի թիմի կազմում ընդհանուր առմամբ անցկացրել է 68 խաղ և եղել է թիմի հիմնական պաշտպաններից մեկը։
2013 թվականի հունիսի 30-ին՝ Նալչիկի թիմի հետ պայմանագրի ժամկետի ավարտից հետո, երկու տարվա պայմանագիր է կնքել Մոսկվայի «Տորպեդո» ակումբի հետ։ Միխայիլի նորամուտը նոր ակումբում տեղի է ունեցել 2013 թվականի հուլիսի 7-ին ՖԱԼ առաջնության առաջին տուրի՝ «Սիբիր» ակումբի դեմ խաղում։ 2013 թվականի սեպտեմբերի 22-ին Միխայիլն աչքի է ընկել գոլով Վոլգոգրադի «Ռոտոր» ակումբի դեմ խաղում։ Այդ գոլը Բագաևի համար դարձել է առաջինը «Ռոտոր» ակումբի կազմում և օգնել է իր թիմին հաղթել 2:1 հաշվով։ 2013/14 մրցաշրջանի արդյունքներով թիմի հետ միասին դարձել է ՖԱԼ առաջնության բրոնզե մեդալակիր և ձեռք է բերել իրավունք խաղալու Պրեմիեր լիգայում։ Փլեյ օֆֆի խաղում «Տորպեդոն» հաղթել է Սամարայի «Կռիլյա Սովետով» ակումբին 2:0 հաշվով։
2017 թվականին Միխայիլ Բագաևը մեկ տարվա պայմանագիր է կնքել Կուրսկի «Ավանգարդ» ակումբի հետ։


== Ձեռքբերումներ ==
ՖԱԼ առաջնության բրոնզե մրցանակակիր (2) – 2012/13, 2013/14«Ավանգարդ» (Կուրսկ)Ռուսաստանի գավաթի խաղարկության եզրափակչի մասնակից (1) – 2017/2018


== Վիճակագրություն ==
2017 թվականի նոյեմբերի 17-ի դրությամբԱղբյուրներ՝ rfpl.org, sportbox.ru.


== Ծանոթագրություն ==
Սերգեյ Պետրով

Սերգեյ Պետրով (ռուս.՝ Серге́й Па́влович Петро́в, 1913 - 1973), խորհրդային և ռուս դիվանագետ։ 1-ին դասի արտակարգ և լիազոր դեսպանորդ։


== Կենսագրություն ==
1948 թվականից զբաղվել է դիվանագիտական գործունեությամբ։

1949-1954 թվականներին՝ ԱՄՆ-ում ԽՍՀՄ դեսպանատան աշխատակից։
1954-1956 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1956-1960 թվականներին՝ Բիրմայում ԽՍՀՄ դեսպանատան առաջին քարտուղար, խորհրդական։
1961 թվականին՝ ԽՍՀՄ արտաքին գործերի նախարարության կենտրոնական համակարգի աշխատակից։
1961-1964 թվականներին՝ Գանայում ԽՍՀՄ դեսպանատան խորհրդական։
1964-1966 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։
1966-1967 թվականներին՝ Գվինեայում ԽՍՀՄ դեսպանատան խորհրդական։
1967 թվականի սեպտեմբերի 7-ից մինչև 1969 թվականի մայիսի 30-ը Կոտ դ'Իվուարում եղել է ԽՍՀՄ արտակարգ և լիազոր դեսպան։
1970-1972 թվականներին՝ Նյու Յորքում ՄԱԿ-ի քարտուղարության աշխատակից։
1972-1973 թվականներին՝ ԽՍՀՄ արտաքին գործերի նախարարության կենտրոնական համակարգի աշխատակից։


== Դիվանագիտական աստիճան ==
2-րդ դասի արտակարգ և լիազոր դեսպանորդ։
1-ին դասի արտակարգ և լիազոր դեսպանորդ։


== Ծանոթագրություններ ==


== Գրականություն ==
Дипломатический словарь : в 3 т. / Гл. ред. А. А. Громыко и др. - 4-е изд. - М. : Наука, 1985. - Т. 2. - С. 380-381.
Դենիել Արզանի

Դենիել Արզանի (անգլ.՝ Daniel Arzani, հունվարի 4, 1999(1999-01-04), Խորամաբադ, Իրան), իրանական ծագմամբ ավստրալիացի ֆուտբոլիստ, «Սելտիկ» ակումբի և Ավստրալիայի հավաքականի կիսապաշտպան։ 2018 թվականի աշխարհի առաջնության մասնակից։
Արզանին ծնվել է Իրանում, 8 տարեկան հասակում ընտանիքի հետ տեղափոխվել է Սիդնեյ, ապա Մելբուրն։


== Ակումբային կարիերա ==
Արզանին «Սիդնեյ» և «Մելբուրն Սիթի» ակումբների սան է։ 2016 թվականի հոկտեմբերի 21-ին՝ «Պերտ Գլորի» ակումբի դեմ խաղի ժամանակ նա կատարել է իր նորամուտը Ա Լիգայում։ 2018 թվականի հունվարի 25-ին՝ «Նյուքասլ Յունայթեդ Ջետս» ակումբի դեմ խաղի ժամանակ Դենիելը խփել է իր առաջին գոլը «Մելբուրն Սիթի» ակումբի կազմում։ Մրցաշրջանի արդյունքներով Արզանին ճանաչվել է մրցաշրջանի լավագույն երիտասարդ ֆուտբոլիստ։
2018 թվականի ամռանը Արզանին տեղափոխվել է անգլիական «Մանչեստր Սիթի» ակումբ, ինչից անմիջապես հետո վարձավճարային հիմունքներով սկսել է հանդես գալ շոտլանդական «Սելտիկ» ակումբի կազմում։


== Միջազգային կարիերա ==
2015 թվականին Արզանին Ավստրալիայի պատանեկան հավաքականի կազմում մասնակցել է Չիլիում կայացած աշխարհի պատանեկան առաջնությանը։ Մրցաշարում նա մասնակցել է Գերմանիայի պատանեկան հավաքականի դեմ խաղին։
2018 թվականի հունիսի 1-ին՝ Չեխիայի հավաքականի դեմ ընկերական խաղի ժամանակ Արզանին կատարել է իր նորամուտը Ավստրալիայի հավաքականի կազմում՝ հանդիպման երկրորդ խաղակեսում փոխարինելով Մեթյու Լեկին։ Հունիսի 9-ին՝ Հունգարիայի հավաքականի դեմ խաղի ժամանակ նա խփել է իր առաջին գոլը ազգային հավաքականի կազմում2018 թվականին Արզանին մասնակցել է Ռուսաստանում կայացած աշխարհի առաջնությանը։ Մրցաշարում նա մասնակցել է Ֆրանսիայի, Դանիայի և Պերուի հավաքականների դեմ խաղերին։


=== Գոլերն Ավստրալիայի հավաքականի կազմում ===


== Ձեռքբերումներ ==
Անհատական

Ա Լիգայի լավագույն ֆուտբոլիստ — 2017/18


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը worldfootball.net կայքում(անգլ.)
Ֆուտբոլիստի էջը Sports.ru կայքում
Իդա (գյուղ, Բաբուշկինսկի շրջան)

Անվան այլ կիրառումների համար տե՛ս՝ Իդա (այլ կիրառումներ)Իդա (ռուս.՝ Ида), գյուղ Ռուսաստանի, Վոլոգդայի մարզի Բաբուշկինսկի շրջանի կազմում։
Բնակչությունը 2004 թվականին գրանցված տվյալներով կազմում էր 840 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բնագետ

Բնագետ, գիտահանրամատչելի և գիտամեթոդական բնագիտական հանդես աշակերտների, ուսանողների և ուսուցիչների համար։


== Աղբյուր ==
Գիտական տեղեկատվական վերլուծության և մոնիթորինգի կենտրոն, Հայաստանում հրատարակվող գիտական պարբերականների ցանկ Archived 2016-03-04 at the Wayback Machine.
Cup of China 2011

«Cup of China 2011», 2011-2012 թվականներին կայացած գեղասահքի առաջնություն (Գրան պրի)։ Անցկացվել է Չինաստանի Շանհայ քաղաքում, 2011 թվականի նոյեմբերի 4-ին։ Առաջնության կազմակերպիչները եղել են Չինաստանի գեղասահքի ասոցացիայի անդամները։
Առաջնությունը կայացել է մի քանի կատեգորիաներով՝ տղամարդկանց, կանանց, զույգերով և պար սառույցի վրա։


== Արդյունքներ ==


=== Տղամարդկանց ===


=== Կանանց ===


=== Զույգեր ===


=== Պարեր ===


== Արտաքին հղումներ ==
Entries at the International Skating Union
Բալենիա

Բալենիա (կատ.՝ Balenyá), մունիցիպալիտետ Իսպանիայում։ Գտնվում է Կատալոնիա ինքնավար համայնքում՝ Բարսելոնա նահանգի Օսոնա շրջանում։ Զբաղեցնում է 17,4 կմ² մակերես։ Բնակչությունը կազմում է 3702 մարդ (2010 թվական)։


== Ժողովրդագրություն ==


== Ծանոթագրություններ ==
Կիրի Տե Կանավա

Կիրի Ջենետ Տե Կանավա (մաորի լեզվով՝ Kiri Janette Te Kanawa, իսկական անունը Կլեր Մերի Տերեզա Ռոստրոն, անգլ.՝ Claire Mary Teresa Rawstron, մարտի 6, 1944(1944-03-06)[…], Gisborne, Նոր Զելանդիա), օպերային երգչուհի (լիրիկական սոպրանո)։ Հայտնի է Մոցարտի և Ռիխարդ Շտրաուսի օպերաներում գլխավոր դերերգերի կատարմամբ։


== Հիմնական դերերգերը ==
Դոննա Էլվիրա, Մոցարտ, Դոն Ժուան
Միկաելա, Ժորժ Բիզե, Կարմեն
Ֆիորդիլիջի, Մոցարտ, Così fan tutte
Պամինա, Մոցարտ, Կախարդական սրինգ
Կոմսուհի, Մոցարտ, Ֆիգարոյի ամուսնությունը
Տոսկա, Ջակոմո Պուչչինի, Տոսկա
Արաբելլա, Ռիխարդ Շտրաուս, Արաբելլա
Մարգարիտա, Շառլ Գունո, Ֆաուստ
Մանոն Լեսկո, Պուչչինի, Մանոն Լեսկո
Ամելիա, Ջուզեպպե Վերդի, Սիմոն Բոկանեգրա
Ռիխարդ Շտրաուս, Վարդի ասպետը
Տատյանա Պյոտր Չայկովսկի, Եվգենի Օնեգին
Վիոլետտա, Վերդի, Տրավիատա


== Ծանոթագրություններ ==
Բարոզավր

Բարոզավր, (լատ.՝ Barosaurus), պատկանում է խոտակեր դինոզավրերի տեսակին, դինոզավրերի դիպլոիդ ընտանիքում, որոնք ապրել են մեզանից 150 տարի առաջ,Յուրայի ժամանակահատվածում։ Մնում է հայտանբերել Աֆրիկայում , ինչպես նաև ԱՄՆ-ում։


== Արտաքին տեսքը ==

Դա մի մեծ կենդանի է, 30 տոննա քաշով, երկարությունը 20 մետր, իսկ բարձրությունը հասել է 12 մետրի, ինչպես բրախինոզավրերինը։ Նման է իր ազգականներին հատկապես Դիպլոդոքեուսին, սակայն տարբերվումմ են կարճ պոչ, և շատ ավելի երկար ու ճկուն վիզ։


== Կյանքի տևողությունը ==
Բարոզավրերը խոտակեր կենդանիներ են։ Մեծ մասը ժամանակը տրամադրում են սննդի հայթայթմանը, նրանց սնունդ են հանդիսանում՝ տերևները, սնկերը և ցածր թփերը։ Նման հսկայական դինոզավրերը պահանջում են հսկայան իշխանություն։ Նրանք օրը սպառում են 500-1000 կգ բուսական սնունդ։ Բարոզավրերը, ինչպես նաև բոլոր խոտակեր դինոզավրերը ապրել են նախիրներով։ Բարոզավրերը պաշտպանվում էին պոչով, իսկ անհրաժեշտության դեպքում կարող էին օգտագործել նաև պարանոցը։


== Պատկերասրահ ==

		
		
		
		


== Արտաքին հղումներ ==
Барозавр на сайте www.dinosaurfact.net
Диплоциды на сайте Диновеб
Изображение барозавра, выполненное Чарльзом Найтом
Барозавр
Նազրանի շրջան

Նազրանի շրջան (ռուս.՝ Назрановский район, ինգուշ.՝ Наьсарен шахьар), մունիցիպալ շրջան Ռուսաստանի Դաշնության Ինգուշեթիա հանրապետությունում։
Ստեղծվել է 1991 թվականին։ Վարչական կենտրոնը՝ Նազրան։


== Աշխարհագրություն ==
Շրջանի տարածքի մակերեսը կազմում է 700 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 92575 մարդ։ Բնակչության խտությունը կազմում էր 132,25 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վյաչեսլավ Գուրգենով

Վյաչեսլավ Իվանի Գուրգենով (հուլիսի 1, 1935(1935-07-01), Գրոզնի, Հյուսիսկովկասյան երկրամաս, ՌԽՖՍՀ, ԽՍՀՄ և Գրոզնի, Հյուսիսկովկասյան երկրամաս, ՌԽՖՍՀ, ԽՍՀՄ - օգոստոսի 22, 1994(1994-08-22), Մոսկվա, Ռուսաստան), խորհրդային հետախուզության հայազգի աշխատակից, ԽՍՀՄ ՊԱԿ-ի տեղակալ, ԽՍՀՄ ՊԱԿ-ի առաջին գլխավոր վարչության պետի ժամանակավոր պաշտոնակատար, գեներալ-լեյտենանտ։


== Կենսագրություն ==
Վյաչեսլավ Գուրգենովը ծնվել է 1935 թվականի հուլիսի 10-ին, Գրոզնի քաղաքում։ 1959 թվականին ավարտել է Մոսկվայի միջազգային հարաբերությունների պետական ինստիտուտի արևելագիտության ֆակուլտետը, 1963 թվականին՝ ԽՍՀՄ ՊԱԿ-ի Առաջին գլխավոր վարչության դպրոցի դասընթացը։
Աշխատել է Հնդկաստանում, Բանգլադեշում, Պակիստանում, Աֆղանստանում, հետախուզության կենտրոնական ապարատում գլխավորել է օպերատիվ բաժինը, եղել է առաջին գլխավոր վարչության տեղեկատվավերլուծական վարչության պետի տեղակալ, 1989-1991 թվականներին՝ առաջին գլխավոր վարչության պետի տեղակալ, 1991-1994 թվականներին՝ ՌԴ արտաքին հետախուզության ծառայության տնօրենի տեղակալ։
Գուրգենովը մեկն էր նրանցից, ովքեր 1992 թվականին պաշտպանել են Եվգենի Պրիմակովի թեկնածությունը Արտաքին հետախուզության ծառայության տնօրենի պաշտոնում։
Գուրգենովի անունը մակագրված է Արտաքին հետախուզության պատմության սրահի հուշատախտակին։ Պարգևատրվել է Պատվո նշան շքանշանով, բազմաթիվ մեդալներով, հետախուզության ծառայության համար կրծքանշանով և անհատական մարտական զենքով։


== Ծանոթագրություններ ==


== Աղբյուրներ ==
Вадим Кирпиченко. Разведка: лица и личности. М, «Гея», 1998, ISBN 5-85589-053-8.
Леонид Млечин. Служба внешней разведки. М, «Эксмо, Яуза», 2004, ISBN 5-87849-141-9.
Леонид Млечин. История внешней разведки (карьеры и судьбы). М, «Центрполиграф», 2009, ISBN 978-5-9524-4285-6.
Вячеслав Иванович Гургенов на сайте shieldandsword.mozohin.ru, посвящённому истории, организационной структуре и кадровому составу органов безопасности.
Антонов В. С. Служба внешней разведки. История, люди, факты. М, «Кучково поле», 2014, ISBN 978-5-9950-0316-8.
Հայ-բրազիլական հարաբերություններ

Հայ-բրազիլական հարաբերություններ, դիվանագիտական հարաբերություններ են Բրազիլիայի Դաշնային Հանրապետության և Հայաստանի միջև։ Երկու պետությունների միջև դիվանագիտական հարաբերությունները հաստատվել են 1992 թվականի փետրվարի 17-ին։ 1998 թվականի մարտից Սան Պաուլոյում գործում էր Հայաստանի գլխավոր հյուպատոսությունը։ Բրազիլիայում գործում է Հայաստանի, իսկ Հայաստանում՝ Բրազիլիայի դեսպանատուն։ Բրազիլիայի Դաշնային Հանրապետությունում Հայաստանի արտակարգ և լիազոր դեսպանն է Աշոտ Գալոյանը, իսկ պատվավոր հյուպատոսը՝ Հակոբ Սարգսյանը։


== Հայոց ցեղասպանության ճանաչում ==
2011 թվականի նոյեմբերի 20-ին Բրազիլիայի Սան Պաուլո նահանգի Կամպինաս քաղաքային խորհրդարանն ընդունեց Հայոց ցեղասպանությունը ճանաչելու վերաբերյալ բանաձև։
2015 թվականի մայիսի 27-ին Բրազիլիայի Դաշնային Սենատը միաձայն ընդունել է Սենատի արտաքին հարաբերությունների և ազգային պաշտպանության հանձնաժողովի նախագահ, դաշնային սենատոր Ալոիզիո Նունես Ֆերեյրա Ֆիլյոյի և դաշնային սենատոր Ժոզե Սերայի հեղինակած No 550/2015 բանաձևը, որով պաշտոնապես ճանաչվում է Հայոց ցեղասպանությունը։


== Դեսպանություն ==
2006 թվականի օգոստոսից Հայաստանում գործում է Բրազիլիայի դեսպանություն։ 2010 թվականի հունիսի 15-ին Բրազիլիայի Դաշնային Հանրապետությունում ՀՀ արտակարգ և լիազոր դեսպան է նշանակվել Աշոտ Եղիազարյանը։
2011 թվականից ԲԴՀ-ի մայրաքաղաք Բրազիլիայում գործում է ՀՀ-ի դեպանություն։


== Հայերը Բրազիլիայում ==

Հայերը Բրազիլիայում հաստատվել են 19-րդ դարի երկրորդ կեսից։ 1895 թվականին Բրազիլիայում բնակվել է շուրջ 100 հայ։ 1920-ական թվականներին Բրազիլիա են գաղթել հայերի ավելի ստվար խմբեր, որոնք բնակություն են հաստատել հիմնականում Սան Պաուլո քաղաքում։


== Տես նաև ==
Հայաստանում Բրազիլիայի դեսպանություն
Հայերը Բրազիլիայում


== Ծանոթագրություններ ==
Ստեֆանա Գանդևա

Ստեֆանա Գանդևա (բուլղար․՝ Стефана Гандева, նոյեմբերի 20, 1889(1889-11-20), Վելիկո Տիռնովո, Բուլղարիա - հունիսի 8, 1977(1977-06-08), Սոֆիա, Բուլղարիա), բուլղարացի դերասանուհի։


== Կենսագրություն ==
Ստեֆանա Գանդևան ծնվել է Վելիկո Տիռնովոյում։ 1905-1906 թվականներին եղել է ազատ թատրոնի դերասանուհի, 1908-1910 թվականներին՝ Իվան Վազովի անվան ազգային թատրոնի դերասանուհի։ 1910-1946 թվականներին աշխատել է Նոր ազգային թատրոնում, ժամանակակից թատրոնում, Գյումուրժինսկի համայնքային թատրոնում, Ռուսեի «Սավա Օգնյանով» դրամատիկ թատրոնում, Ստոյան Բաչվարովի անվան դրամատիկ թատրոնում, Պլովդիվի դրամատիկ թատրոնում, Իվան Ռադոև դրամատիկ թատրոնում, Ադրեանա Բուդևսկա դրամատիկ թատրոնում։ 1946 թվականին Սլիվենում հիմնադրվում է թատրոն, և մինչև 1959 թվականը Գանդևան խաղում է այդ թատրոնում։


== Դերեր ==
Խաղացել է շուրջ 400 դերեր։

Էմիլյա՝ Ուիլյամ Շեքսպիրի «Օթելլո»
Աննա Անդրեևա՝ Նիկոլայ Գոգոլի «Ռևիզորը»
Կակա Գինկա՝ Իվան Վազովի «Լծի տակ»
Գրուշենկա՝ Ֆյոդոր Դոստոևսկու «Կարամազով եղբայրները»
Կոստանդա՝ Անտոն Ստրաշիմիրով «Սկեսուր»
Ամելի Պոպվիչ՝ Պեյո Յավորով՝ «Վիտոշայի լանջերին»
Գոլեմանովա՝ Ստեֆան Կոստովի «Գոլեմանով»
Յուրտալանիցա՝ Գեորգի Կարասլավովի «Դուստրը»
Յոկաստա՝ Սոփոկլեսի «Էդիպուս արքա»


== Ծանոթագրություններ ==